पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल के दौरान लोगों की सेवा में लगे स्वास्थ्य कार्यकर्ताओं का समाजसेवियों ने बुधवार को अस्पताल पहुंचकर उनका सम्मान किया। कोरोना काल में जहां अपने भी साथ छोड़ कर चले जाते हैं। वहीं एक मात्र स्वास्थ्य कार्यकर्ता ही लोगों की निस्वार्थ सेवा में लगे हुए हैं। इन लोगों का हौंसला बढ़ाने के लिए बुधवार को समाजसेवियों ने उप स्वास्थ्य केंद्र सेजी पहुंचकर स्वास्थ्य कार्यकर्ताओं को मालाएं पहनाकर सम्मानित किया।
उपस्वास्थ्य केंद्र में पदस्थ सीएचओ डॉ. ज्योति खेस, एएनएम मनीषा प्रजापति, आशा कार्यकर्ता गुड्डी बाई, रामलली रघुवंशी, प्रेमबाई चंदेल तथा एवीडी मुकेश चंदेल के साथ स्थानीय निजी चिकित्सक युधिष्ठिर सिंह रघुवंशी का माला पहना कर एवं शाल श्रीफल भेंट कर अभिनंदन किया। साथ ही ताली बजाकर सभी का उत्साह वर्धन करते हुए ईश्वर से प्रार्थना की कि इस कोरोना काल में सभी के स्वास्थ्य की सुरक्षा में लगी हुई टीम के सभी लोग व उनका परिवार स्वस्थ्य व सुरक्षित रहें। कोरोना योद्धाओं का सम्मान समाजसेवी सुरेंद्र रघुवंशी, राजेन्द्र रघुवंशी, विनोद रघुवंशी, सुनील रघुवंशी, बृजेन्द्र सिंह, मनोज आदि थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn